वाराणसी में पीएम नरेंद्र मोदी ने साधा अखिलेश यादव पर निशाना- वे नहीं चाहते थे बेघरों को घर मिले  
आवास योजना को लेकर पीएम मोदी ने साधा अखिलेश पर निशाना
बार-बार मांगने पर भी बेघरों की लिस्ट नहीं देते थे
वे नहीं चाहते थे कि केंद्र सरकार गरीबों को घर दे
पीएम मोदी ने आज वाराणसी में स्वच्छ भारत मिशन की शुरुआत की. उन्होंने खुद शौचालय की बुनियाद रखी और कहा कि 2 अक्टूबर के बाद यहां अब कोई खुले में शौच नहीं जाएगा. यह संकल्प गांव के लोगों ने लिया है. मुझे खुशी हुई कि नवरात्रि के मौके पर मुझे शौचालय की ईंट रखने का सौभाग्य मिला. मेरे लिए स्वच्छता पूजा है. पीएम मोदी गंगातीरी गांव की गोशाला देखने गए. ये गाय सिर्फ गंगा बेसिन में मिलती हैं, इसलिए इन्हें गंगातीरी कहते हैं. इनका दूध सेहत के लिए बहुत अच्छा माना जाता है. पीएम मोदी ने कहा कि मुझे बताया गया है कि काशी क्षेत्र के किसानों के पशुओं का दूध भी बनारस की डेयरी खरीदना शुरू करने वाली है. मुझे विश्वास है कि जब ये दूध खरीदने का काम डेयरी के माध्यम से शुरू होगा तो किसानों को बहुत फायदा होगा. यूपी में स्थानीय निकाय के चुनाव और लोकसभा चुनाव होने हैं. पीएम मोदी की यात्रा को उस एजेंडे से भी जोड़कर देखा जा रहा है.